VENDIM 
Nr. 75, datë  22.8.2014
            
 PËR FILLIMIN E PROCEDURAVE PËR KUALIFIKIMIN E IMPIANTEVE PRODHUESe të SHOQËRISË “SA’GA-MAT” SHPK  PëR HEC-ET “GERMAN 1”,  “GERMAN 2”,  “GERMAN 3” DHE  “GERMAN 4”  SI BURIM I RINOVUESHëM ENERGJIE 

Në mbështetje të neneve 8 pika 2 germa “ll”, 9 dhe 39, të ligjit nr. 9072, datë 22.5.2003, “Për sektorin e energjisë elektrike”, të ndryshuar,  nenit 3 pika 1 germa “f”, të ligjit nr. 138/2013 “Për burimet e energjive të rinovueshme”, të ndryshuar, nenit 9, pika 1, dhe 2, germa “a” të “Rregullave dhe procedurave të certifikimit të prodhimit të energjisë elektrike nga burimet e rinovueshme”, të miratuar me vendimin e Bordit të Komisionerëve nr. 9, datë 21.2.2007, Bordi i Komisionerëve të Entit Rregullator të Energjisë (ERE), në mbledhjen e tij të datës  22.8.2014, mbasi shqyrtoi aplikimin e paraqitur nga shoqëria “Sa’Ga-Mat” sh.p.k., si dhe relacionin e Drejtorisë së Licencimit dhe Monitorimit të Tregut dhe Drejtorisë Juridike dhe Mbrojtjes së Konsumatorit për kualifikimin e impianteve prodhuese të shoqërisë “Sa’Ga-Mat” sh.p.k.  për HEC-et “German 1”,  “German 2”,  “German 3” dhe  “German 4”, me fuqi totale 4.98 MW, si burim i rinovueshëm energjie,
  
         Konstatoi se: 

Aplikimi i shoqërisë “Sa’Ga-Mat” sh.p.k., plotëson tërësisht kërkesat e parashikuara nga ERE, të “Rregullave dhe procedurave të certifikimit të prodhimit të energjisë elektrike nga burimet e rinovueshme”, si më poshtë: 
- Neni 7, pika 1 , germat “a”, “b”, “c”, “d”
Përshkrimi i përgjithshëm i centralit. Ky dokumentacion është dhënë i saktë dhe i plotë. 
- Neni 7, pika 2, germat “a”, “b”, “c”, “d” 
Dokumentacioni vijues grafik, korografia, planimetria e përgjithshme, skema funksionale etj. 
Ky dokumentacion është paraqitur në mënyrë korrekte. 
- Neni 7 pika 3, germat “a”, “b”, “c”
Përshkrimi i centralit
Ky dokumentacion është dhënë i saktë dhe i plotë. 
Për gjithë sa më sipër, Bordi i Komisionerëve të ERE-s
Vendosi:

1. Të fillojë procedurat për kualifikimin e impianteve prodhues të shoqërisë “Sa’Ga-Mat” sh.p.k.  për HEC-et “German 1”,  “German 2”,  “German 3” dhe  “German 4” ”, me fuqi totale 4.98 MW si burim i rinovueshem energjie.
2. Ngarkohet Drejtoria e Licencimit dhe Monitorimit të Tregut të njoftojë aplikuesin për vendimin e Bordit të Komisionerëve të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.

KRYETARI
Petrit Ahmeti

